text: Bundgyser i Haderslev
  19 maj 2011 kl. 16.59
  Den fremtidige eksistens som superliga-klub står på spil for begge hold, når SønderjyskE og Esbjerg i aften mødes i Haderslev.
  SønderjyskE har en god statistik at læne sig op ad, da  holdet har vundet sæsonens to første opgør mod vestjyderne med henholdsvis 3-0 og 1-0.
   
  Med et nederlag vil Esbjerg ikke kunne indhente SønderjyskE, og sejr til Esbjerg vil betyde en yderst tæt bundstrid i de sidste to runder. Meget står på spil, og derfor er der ingen tvivl om, at det bliver en rigtig nervepirrende kamp torsdag aften.
   
  I øvrigt har SønderjyskE ikke tabt til Esbjerg på Haderslev Fodboldstadion de seneste tre sæsoner.
  